Miltos Sakellariou

Βιολογοσ  -ΚΟΙΝΣΕΠ ΚΥΚΛΑΔΩΝ

**Περπατω τα μονοπατια της συρου - ανακαλυπτω τον εαυτο μου**

**εΚΠΑΙΔΕΥΤΙΚΟ ΥΛΙΚΟ**

**ΠΕΡΙΗΓΗΣΗ ΣΤΑ ΜΟΝΟΠΑΤΙΑ**

**Απάνω Μεριά**.

Το κομμάτι του νησιού παρουσιάζει ξεχωριστό ενδιαφέρον για όσους αναζητούν την εμπειρία του μοναδικού. Η περιοχή χαρακτηρίζεται από τον συνδυασμό μορφολογικών στοιχείων που σπανίως συναντώνται στον χώρο του Αιγαίου.

Ο ορεινού χαρακτήρα όγκος που υψώνεται στην Απάνω Μεριά δίνει την αίσθηση Αλπικού τοπίου και δένει αρμονικά με το αιγαιοπελαγίτικο κύμα που άλλοτε τ’ αγκαλιάζει σε παρθένες και καταγάλανες παραλίες και άλλοτε καταλήγει σε απόκρημνους βράχους. Η άντληση αγαθών από τη φτωχή νησιώτικη γη εδώ και χιλιετίες έχει σφραγίσει την μοναδικότητα του τόπου. Οι έντεκα γραφικές σηματοδοτημένες διαδρομές δίνουν μια ευχάριστη εμπειρία περιήγησης.

* **1** Ανηφορίζουμε Βόρεια από το εκκλησάκι και με θέα την Ερμούπολη φτάνουμε στο **Ρηχωπό** (χρονική διάρκεια : 40 λεπτά).
* **2** Συνεχίζοντας για το **Πλατύ Βουνί** συναντάμε τη σπηλιά του φιλόσοφου **Φερεκύδη** (χρονική διάρκεια : 30 λεπτά).
* **3** Η ανθρώπινη παρέμβαση με τις πεζούλες τις ξερολιθιές και τους παραδοσιακούς αμπελώνες είναι αισθητή γύρω μας καθώς κατευθυνόμαστε στην όμορφη παραλία της  **Γλυσούρας** (χρονική διάρκεια :35 λεπτά ).
* **4** Κατηφορίζουμε ανατολικά του Σαν Μιχάλη καταλήγοντας στους πρόποδες του **Καστριού.** Στην κορυφή του ο αρχαίος οικισμός της περιόδου του Κυκλαδικού πολιτισμού 3.200-2.000 π.Χ. (χρονική διάρκεια 40 λεπτά ).
* **5** Έχοντας πανοραμική άποψη του Αιγαίου προς ανατολή βορά και δύση προσεγγίζουμε το **Διαπόρι.** Ακρωτήριο με μεγάλη ποικιλία και ιδιομορφία. Οι πέρδικες που δεν χρειάζεται κόπος να τις πλησιάσεις συμπληρώνουν την μοναδική εικόνα. ( χρονική διάρκεια : 1:15 λεπτά).
* **1** Οι ξακουστές επιγραφές που υπάρχουν στα βράχια του όρμου των **Γραμμάτων**, χαράζονταν εδώ και αιώνες από περαστικούς θαλασσοπόρους που έβρισκαν εδώ καταφύγιο από την κακοκαιρία. Η παραλία έξοδος ενός μικρού φαραγγιού κατάφυτη από πεύκα, αλμυρίκια και φοίνικες.(χρονική διάρκεια : 1 ώρα )
* **2** Το παλιό λατομείο που βλέπουμε έχει ενσωματωθεί στο τοπίο τόσο αρμονικά, που αποτελεί αξιοθέατο της περιοχής. Η πορεία που ακολουθούμε είναι η ίδια με αυτή των κάρων μεταφέροντας **το μάρμαρο** για φόρτωση στην θάλασσα. Πολύ όμορφη παραλία με αμμουδιά. ( χρονική διάρκεια : 30 λεπτά)
* **3** Πριν φτάσουμε στην αμμουδιά **της Λείας** περνάμε από τη σπηλιά του Μεντώνη και από τον Αερόλιθο (σπάνιο γεωλογικό φαινόμενο).που ορθώνεται στο μέσο της διαδρομής. ( χρονική διάρκεια : 35 λεπτά )
* **4** Το δίδυμο **φαράγγι των Σχιζομενών** που η ύπαρξή του οφείλεται στην καθίζηση του εδάφους καθώς και η σπηλιά του Λεντίνου, κάνουν την διαδρομή πραγματικά ενδιαφέρουσα. (χρονική διάρκεια :45 λεπτά ).
* **5** Το μονοπάτι ξεκινά λίγα μέτρα πριν το εκκλησάκι του Αγ. Παντελεήμονα και μας οδηγεί στους όρμους το **Αετού** και **Βαρβαρούσας**. Εντυπωσιακές εναλλαγές βλάστησης με αποκορύφωμα τις μοναδικές ήσυχες παραλίες(1:15)
* **6** Η ρεματιά του Κακού ποταμού συνδέει **τα Χαρτιανά** με **το Δελφίνι**

Μην χάσετε το ηλιοβασίλεμα από την παραλία.(χρον. Διάρ. 35 λεπτά).

****

**Ο δεκάλογος του μονοπατιού**

|  |  |
| --- | --- |
| **1** | Η παρέα συμμορφώνεται με τους ρυθμούς και τις δυνάμεις του πιο αργού μέλους της. Ο τελευταίος προσέχει το ρυθμό των κουρασμένων και ενημερώνει τον πρώτο ώστε να κάνει στάσεις |
| **2** | Όσο πιο νωρίς ξεκινήσετε τόσο λιγότερο θα σας χτυπήσει ο ήλιος . Μέχρι το μεσημέρι καλύτερα να έχετε αρχίσει την επιστροφή. Προβλέψτε την επιστροφή, τουλάχιστον δυο ώρες πριν το ηλιοβασίλεμα. Αλλά έχετε μαζί σας και κανένα φακό. |
| **3** | Απαραίτητο να έχετε μαζί σας νερό και ένα μικρό φαρμακείο με αλοιφές για τσιμπήματα εντόμων και αντηλιακό. |
| **4** | Εάν ρωτήσετε ντόπιο αποστάσεις και χρόνους, μη ξεχνάτε ότι είναι εξοικειωμένος με το μονοπάτι. Πολλαπλασιάστε λοιπόν επί δύο τις απαντήσεις του, για να είστε μέσα! |
| **5** | Μην αφήνετε κανένα να φορτωθεί υπερβολικά. Αργότερα μπορεί να χρειαστεί να του τα μεταφέρετε εσείς. Από φωτογραφικά, πάρτε μόνο τα αναγκαία. Μοιράστε σε όλους τα εφόδια. |
| **6** | Έχετε μαζί σας ρούχα στεγνά για να αλλάξετε τα ιδρωμένα. Φοράτε καπέλο για τον ήλιο και μακριά πανταλόνια για τα αγκάθια. Ένα ελαφρύ αδιάβροχο ή αντιανεμικό μπορεί να αποδειχτεί χρήσιμο σε βουνά με ευμετάβλητο καιρό |
| **7** | Την προηγούμενη βραδιά φάτε ελαφρά, μην πιείτε αλκοόλ και κοιμηθείτε νωρίς. Προτού ξεκινήσετε βεβαιωθείτε ότι όλοι έχουν μαζί τους αρκετό νερό, εκτός αν είστε απολύτως βέβαιοι ότι θα βρείτε πηγές. |
| **8** | Όσο και αν φαίνεται ανόητο, προσέξτε να φορούν όλοι κατάλληλα παπούτσια και χοντρές βαμβακερές κάλτσες! Το καλοκαίρι μερικοί ξεκινούν με σαγιονάρες ή ξώφτερνα! |
| **9** | Εάν βρείτε ποταμάκι, πλύνετε τα πόδια σας στο κρύο νερό και αφήστε τα να στεγνώσουν καλά στον ήλιο. Είναι μια μοναδική αίσθηση ανακούφισης. |
| **10** | Να έχετε μαζί σας σακούλες για να μαζεύετε τα σκουπίδια σας, και των άλλων που πέρασαν πριν από σας. |

**ΚΑΝΟΝΕΣ ΠΕΡΠΑΤΗΜΑΤΟΣ**

* Συνάντηση στην αρχή του μονοπατιού με ευθύνη των γονέων, την καθορισμένη ώρα.
* Δεν αργούμε.
* Αν έχουμε πει ότι θα έρθουμε και κάτι απρόοπτο μας τύχει, ειδοποιούμε ή την καθηγήτρια ή ένα άλλο παιδί της ομάδας που σίγουρα θα έρθει.
* Σε περίπτωση κακοκαιρίας (βροχή) ο περίπατος αναβάλλεται. Θα ειδοποιηθείτε τηλεφωνικώς ή με μήνυμα γι’ αυτό, όταν υπάρχει κίνδυνος αναβολής, να έχετε τα κινητά σας ενεργοποιημένα από νωρίς το πρωί της Κυριακής για τυχόν ειδοποίηση.
* Όταν περπατάμε δεν απομακρυνόμαστε από το σύνολο.
* Δεν τρέχουμε
* Ακολουθούμε τις οδηγίες των καθηγητριών.
* Δεν ξεχνάμε: ΕΙΜΑΣΤΕ ΜΙΑ ΟΜΑΔΑ.

Λίστα πραγμάτων

Ενδυμασία κατάλληλη για περπάτημα. Δηλαδή:

* Αθλητικά παπούτσια. κατά προτίμηση μποτάκια
* Μπλουζάκι μακό, φούτερ, μπουφάν (με αυτή τη σειρά)
* Καπέλο
* Σακίδιο με φαγητό, νερό
* Γραφική ύλη (μικρό ατομικό σημειωματάριο, στυλό)
* Προαιρετικά: φωτογραφική μηχανή, ψηφιακή κάμερα.

**Πρώτο περπάτημα**

**Σημείο εκκίνησης:**

* Καλωσόρισμα της ομάδας. Ζητάμε από τα παιδιά ένα συναίσθημα. Επισημαίνουμε ότι είμαστε ομάδα και το περπάτημα γίνεται με όρους ομάδας, ώστε να μπορέσουμε να πετύχουμε τους στόχους που βάλαμε ( τι θέλουμε να μάθουμε από τα μονοπάτια)

**Η αρχή του μονοπατιού**

* Μπροστά ξεκινά ο ένας καθηγητής συνοδός. Ακολουθούν οι μαθητές και στο τέλος ο άλλος καθηγητής.
* Ζητάμε από τα παιδιά μετά από τα πρώτα 100 μέτρα να προσπαθήσουν να περπατήσουν σιωπηλά...Ας προσπαθήσουν να ακούσουν όσο περισσότερους ήχους μπορούν, να τους ξεχωρίσουν, να τους ονομάσουν (στο ατομικό μπλοκ)
* Συνεχίζεται η πορεία....
* Ζητάμε από τα παιδιά να κοιτάξουν πόσα διαφορετικά χρώματα και αποχρώσεις βλέπουν μπροστά τους, γύρω τους, σε τι αντιστοιχούν (δέντρα, σπίτια, βράχοι κλπ). Καταγραφή στο μπλοκ.
* Η πορεία συνεχίζεται...
* Ζητάμε από τα παιδιά να συλλέξουν τρία φυσικά αντικείμενα και να τα πάρουν μαζί τους...

**Στάση**

* Στο μέσον της διαδρομής η ομάδα σταματά σε ένα άνοιγμα.
* Χωρίζονται σε ζευγάρια. Μοιράζονται το τι είδαν και τι άκουσαν μεταξύ τους. Πρώτα μιλά ο ένας μαθητής. Μετά ο άλλος, αφού συνοψίσει αυτά που άκουσε από τον πρώτο μαθητή (ήχοι , χρώματα, αντικείμενα)
* Σε κύκλο όλοι μαζί. Ο συντονιστής καθηγητής ρωτά. Πώς νοιώσατε που ακούσατε ο ένας τον άλλο; Πού μοιραστήκατε την εμπειρία του μονοπατιού; Το κάνουμε αυτό συχνά; Συζήτηση
* Σύνθεση συντονιστή: Η ικανότητα να ακούμε και να βλέπουμε ότι μας περιβάλλει, μας βοηθά στο να το μοιραστούμε με άλλους, αρκεί εμείς να παρατηρούμε συνειδητά και να μπορεί ο ακροατής να μας ακούει. Ακούμε πάντα τους άλλους όταν μας μιλάνε; Οι φίλοι μας, οι γονείς μας, οι καθηγητές μας;
* Χωρισμός σε τετράδες.
* Πότε δεν ακούμε, πότε δεν βλέπουμε; Καταγραφή....
* Πότε ακούμε και βλέπουμε; Καταγραφή...
* Ολομέλεια σε κύκλο. Η κάθε μικρή ομάδα δηλώνει που κατέληξε...
* Σύνθεση συντονιστή. Όταν ακούμε και βλέπουμε ΠΡΑΓΜΑΤΙΚΑ τότε επικοινωνούμε καλύτερα !!!
* Η πορεία συνεχίζεται.

**Δεύτερο περπάτημα**

**Σημείο εκκίνησης:**

* Λίγα λόγια από τον κάθε ένα μαθητή και συντονιστή πώς ήταν την προηγούμενη φορά. Τι σας έκανε εντύπωση; Τι σκεφτήκατε μετά, την επόμενη μέρα;
* Ο καθένας μιλάει. Οι άλλοι ακούν χωρίς να διακόπτουν.
* Εισήγηση συντονιστή: Είναι σημαντικό να μπορούν οι άνθρωποι να ακούν ο ένας τον άλλον... Αυτό βοηθάει στο να χτίζονται καλύτερες σχέσεις. Στο σημερινό περπάτημα θα προσπαθήσουμε να ανακαλύψουμε πώς μας επηρεάζουν – επηρέασαν διάφοροι άνθρωποι ή και διάφορα γεγονότα στη ζωή μας. Ας φανταστούμε ότι η ζωή μας είναι ένα μονοπάτι που το πήραμε και το ακολουθούμε από την μέρα που γεννηθήκαμε. Έστω εδώ που ξεκινάμε το σημερινό περπάτημα είναι η μέρα που γεννηθήκατε. (φανταστείτε την). Ξεκινώντας λοιπόν σήμερα θα θέλαμε ο καθένας να σκεφτεί, να θυμηθεί , έτσι όπως περπατάει ( λες και ζει ξανά τη ζωή του από την αρχή) διάφορα γεγονότα της ζωής του σε διάφορες ηλικίες (ευχάριστα, δυσάρεστα, επιτυχίες, αποτυχίες, το πιο συναρπαστικό πράγμα που σας συνέβη)

**Η αρχή του μονοπατιού**

* Η ομάδα ξεκινά να περπατά όσο πιο σιωπηλά μπορεί. Ο κάθε μαθητής όπως περπατάει θυμάται, καταγράφει στο ατομικό του μπλοκάκι.
* Μετά από 10’- 15’ κοντοστέκεστε και ρωτάτε τα παιδιά αν θυμήθηκαν και αν έγραψαν όλοι στα μπλοκάκια...
* Τους ζητάτε τώρα στην συνέχεια της πορείας να σημειώσουν τους ανθρώπους που τους επηρέασαν σημαντικά στα διάφορα στάδια της ζωής τους, που τους φρόντισαν, τους βοήθησαν σε δύσκολες περιπτώσεις... (γονείς, δάσκαλοι, παππούδες, γιαγιάδες, αδέλφια, φίλοι...)
* Συνεχίζεται το περπάτημα. Ο κάθε μαθητής καταγράφει στο ατομικό του μπλοκάκι... (10΄- 15΄)

**Στάση**

* Σε μικρές ομάδες ο κάθε μαθητής μοιράζεται τα γεγονότα και τους ανθρώπους που τον επηρέασαν θετικά ή αρνητικά...
* Τι διαφορές παρατηρήσατε, τι ομοιότητες... Τι σας κάνει να είστε ευτυχισμένοι και τι δυστυχισμένοι;
* Γράψτε ένα γράμμα κοινό «στο μονοπάτι της ζωής σας» για αυτά που ζήσατε μέχρι τώρα (όμορφα και άσχημα) και πέστε του τα όνειρα σας, τις προσδοκίες σας για τη συνέχεια ....(Γράφουν οι μαθητές στο κοινό ημερολόγιο ένα γράμμα η κάθε ομάδα)
* Ολομέλεια. Η κάθε μικρή ομάδα διαβάζει το γράμμα της.
* Σύνθεση συντονιστή. Ακούμε τι λεν τα γράμματα των παιδιών – Αναπλαισίωση. Μέσα από τη προσωπική ιστορία του καθένα μας σήμερα ήρθαμε πιο κοντά. Εμπιστευτήκαμε προσωπικές μας στιγμές, τα όνειρα μας... Είμαστε ομάδα και περπατάμε μαζί...
* Συνέχεια του περπατήματος και άφιξη στο τέλος.
* Ολομέλεια. Πώς νοιώσατε; Τι σας άρεσε; Τι σκέψεις κάνατε;
* Κλείσιμο

**Τρίτο περπάτημα**

**Σημείο εκκίνησης:**

* Στίγμα της ομάδας. Ρωτάει ο συντονιστής πώς νοιώθουν οι μαθητές προσερχόμενοι στο τρίτο περπάτημα; Αν τους αρέσει αυτό που κάνουν. Αν κάτι τους δυσκόλεψε. Μιλούν οι μαθητές ένας-ένας (Ας μάθουμε να ακούμε!!!)
* Σύνδεση με το προηγούμενο περπάτημα. Ο συντονιστής συνθετικά παρουσιάζει τι είπαν τα παιδιά την προηγούμενη φορά στα γράμματα τους.
* Στόχοι του σημερινού περπατήματος. Να ανακαλύψουμε τι μας δυσκολεύει στο μονοπάτι, τι μας αρέσει (και στη ζωή). Καθώς περπατάμε ο καθένας μόνος του γράφει στο μπλοκάκι του τι τον δυσκολεύει, τι του αρέσει. Όπως στο μονοπάτι υπάρχουν δύσκολα σημεία ή εύκολα. Έτσι και στη ζωή μας είναι αντίστοιχα... Ο καθένας μόνος του καταγράφει τι τον δυσκολεύει, τι του αρέσει στη ζωή του (σχολείο, μαθήματα, φίλοι, γονείς, έξοδοι...)

**Η αρχή του μονοπατιού**

* Η ομάδα ξεκινά να περπατά... Ο κάθε μαθητής μπορεί να καταγράψει στο μπλοκάκι του...
* Ο συντονιστής εμψυχώνει να μπουν οι μαθητές στη διεργασία....

**Στάση**

* Ο συντονιστής ρωτά πώς τους φάνηκε, αν βρήκαν τι τους δυσκολεύει και τι τους αρέσει στα περπατήματα και στη ζωή. Τους προτρέπει να φτιάξουν μικρές ομάδες. Στις μικρές ομάδες ο κάθε μαθητής μοιράζεται αυτά που κατέγραψε...
* Αφού συζητήσουν 10’ ο συντονιστής τους ζητά να γράψουν ένα κοινό κείμενο που να περιγράφουν τις δυσκολίες και τα ωραία της εφηβείας και της ηλικίας τους.
* Όταν ολοκληρώσουν τους προτρέπουμε να γράψουν ένα γράμμα προς τους καθηγητές και τους γονείς τους που να τους λένε πράγματα σημαντικά για αυτούς και που θα ήθελαν να τα ακούσουν ( οι γονείς και οι καθηγητές!!)
* Ολομέλεια. Διαβάζουν οι μικρές ομάδες τα κείμενα για την εφηβεία... Σύνθεση του συντονιστή που «ακούει» την ομάδα... Σύνδεση με το επόμενο βήμα. Διαβάζουν οι μαθητές τα γράμματα προς τους γονείς και τους καθηγητές...
* Σύνθεση συντονιστή...Σύνδεση των δυσκολιών και των ωραίων πραγμάτων της ζωής με τις δυσκολίες και τα ωραία των μονοπατιών...
* Κλείσιμο

**4ο Περπάτημα**

**ΣΚΟΠΟΣ**

* Η αναγνώριση των αξιών που αναζητούμε στους φίλους μας και των αξιών που έχουμε εμείς οι ίδιοι.
* Αναγνώριση των επιρροών που δέχονται οι μαθητές.
* Διερεύνηση των τρόπων που μπορεί κάποιος να συμμετέχει σε μια παρέα/ομάδα χωρίς να χρειάζεται να κάνει ότι κάνουν οι άλλοι.

**ΕΙΣΑΓΩΓΗ**

* Σήμερα θα δουλέψουμε πάνω στη φιλία ,τι θέλουμε από τους φίλους μας , πως μας επηρεάζουν οι φίλοι μας ποιος χαρακτήρας ανθρώπων μας προδιαθέτει να εμπιστευθούμε κάτι πολύ προσωπικό, και ποιος όχι..

**ΟΛΟΜΕΛΕΙΑ**

Συζήτηση των βασικών χαρακτηριστικών της φιλίας.

* " Τι είναι φίλος "Ακούμε τι λεν οι μαθητές.. Με τους φίλους μας κάνουμε διάφορα πράγματα,επηρεάζουμε ο ένας τον άλλον και καμία φορά πιέζουμε ο ένας τον άλλον για να κάνουμε κάτι που πιθανόν δεν συμφωνούμε.

**ΜΙΚΡΕΣ ΟΜΑΔΕΣ**

* Συζήτηση των μαθητών "τι είναι φίλος". Συζητήστε για τα στοιχεία του χαρακτήρα που επιθυμείτε να έχουν οι φίλοι σας Καταλήξτε στα τρία πιο σημαντικά χαρακτηριστικά για σας Εξηγήστε γιατί (καταγραφή).

**ΟΛΟΜΕΛΕΙΑ**

* Παρουσίαση των μικρών ομάδων. Σύνθεση συντονιστών σύνδεση της φιλίας με την παρέα και την πίεση για συμμόρφωση στους κανόνες της του κάθε ένα που συμμετέχει σ’ αυτή. Κίνδυνοι……. Ας δούμε μέσα από σενάρια της καθημερινής σας εμπειρίας…….

**ΜΙΚΡΕΣ ΟΜΑΔΕΣ**

* Η κάθε ομάδα να φτιάξει ένα σενάριο που κάποι παιδί πιέζεται από τους φίλους του να κάνει κάτι που δεν συμφωνεί, κάτι που μπορεί να είναι παράνομο, για να το παρουσιάσει στην ολομέλεια.
* Π.χ.."Πίεση ομηλίκων"(κοπάνα- κλοπή σε μαγαζί- κάπνισμα)

**ΟΛΟΜΕΛΕΙΑ**

Παιχνίδι ρόλων. Παρουσίαση της κάθε μικρής ομάδας του σεναρίου της.

Συζήτηση πως επηρεάζουν ο ένας τον άλλον, πως πιέζει ο ένας τον άλλον και πως θα αντιμετώπιζαν αυτή την πίεση όταν δεν συμφωνούμε.

 "ΑΝΤΙΣΤΑΣΗ ΣΤΗΝ ΠΙΕΣΗ ΟΜΗΛΙΚΩΝ"

**ΚΛΕΙΣΙΜΟ**

* Ένα συναίσθημα- μια λέξη.

**5ο περπάτημα**

**Ο άνθρωπος που φύτευε δένδρα**

Τα δένδρα απλώνουν τις ρίζες τους βαθιά μέσα στο ζεστό χώμα . Κάτω από τα δένδρα κάθεται η σκιά τους, φιλοξενεί πουλιά και ανθρώπους ,κόβει τη μανία του ήλιου. Μερικά βουνά κουβαλούν στη ράχη τους δάση ολόκληρα , το πράσινο τους κατηφορίζει στις πλαγιές σαν καταρράχτης.

Κάποτε έρχονται φωτιές, καταστροφές μεγάλες παίρνουν μαζί τους δάση , οι άνθρωποι συνηθίζουν να τα κόβουν για να φτιάχνουν αντικείμενα, χαρτί κι ό,τι άλλο, και μένουν τα βουνά γυμνά γεμάτα πέτρες κι άγρια χόρτα.

Οι άνθρωποι τότε φεύγουν απ’ τα βουνά, πάνε αλλού να ζήσουν. Όλοι; Όχι όλοι!!

Όταν ήμουν 15 χρονών είχα ανέβει στα βουνά , να τα γνωρίσω, ένας μικρό οδοιπόρος με αφετηρία το χωριό του παππού.

Περπατούσα και περπατούσα και το μόνο που έβλεπα γύρο μου ήταν πέτρες και ξερά αγριόχορτα . Το τοπίο ήταν γυμνό δίχως βλάστηση. Πριν κάποια χρόνια είχε πιάσει φωτιά και το δάσος το κατάπιαν οι φωτιές, όπως μου ’χε διηγηθεί ο παππούς.

Ένα χωρίο εγκατελειμένο έδειχνε πως κάποτε ζούσαν άνθρωποι εκεί. Είχαν φύγει όλοι μετά την καταστροφή. Εκτός από ένα βοσκό που τον συνάντησα ήρεμο με τα πρόβατά του. Είχε μαζί του ένα σακούλι βελανίδια και κάθε τόσο , ‘άνοιγε μια τρύπα και φύτευε ένα βελανίδι.

* Είναι τώρα τρία χρόνια που φυτεύω βελανίδια , είπε. Μας κάνουν 100.000 χιλιάδες μέχρι σήμερα. Από αυτά έχουν βλαστήσει 20.000 χιλιάδες Από τούτα τα 20.000 χιλιάδες βλαστάρια , μόνο τα 10.000 χιλιάδες θα γίνουν δένδρα Οι ρίζες τους θα βαστάνε το χώμα όταν βρέχει .οι πηγές θα ξαναβγάλουν νερά , οι διαβάτες θα βρίσκουν σκιά να ξαποστάσουν.

Είχα μείνει άφωνος με την επιμονή αυτού του ανθρώπου. Χωρίσαμε μ’ ένα ζεστό :

* Γεια . . .
* Καλό δρόμο

Πέρασαν χρόνια . Στον κόσμο ξέσπασαν πόλεμοι, υπήρχαν φήμες πολέμων, ανεργία ,ανέχεια , δυσπραγία. Η ζωή μου κύλησε μέσα από τον αγώνα να καταφέρω να επιβιώσω να πετύχω στην προσωπική μου ζωή , να βρω δουλεία , να είμαι καλά με τους ανθρώπους που είναι γύρω μου.

Ωστόσο η σκέψη μου γύριζε συχνά σε κείνο τον παράξενο άνθρωπο στο βουνό που φύτευε δένδρα.

Κάποτε αποφάσισα να ξανανέβω στα βουνά , εκεί που ’χα συναντήσει πριν πολλά χρόνια τον βοσκό . . .

Μικρές ομάδες

Μετά από 30 χρόνια ο οδοιπόρος ανέβηκα ξανά στο βουνό. . .φτιάξε τη συνέχεια της ιστορίας. Τι συνάντησε, πως βρήκε το βουνό, τι σκέφτηκα και πως αισθάνθηκε. . .

**6ο περπάτημα**

**ΤΟ ΟΥΡΑΝΙΟ ΤΟΞΟ**

Μια παρέα από μικρά ψάρια τριγυρνάνε στα βαθιά νερά. Όλα τους λαμπυρίζουν έχοντας ένα χρυσό λέπι που τους πρόσφερε το Ουράνιο τόξο, το μικρό χρυσόψαρο, σα δείγμα της φιλίας τους. Μια μέρα ένα μικρό ψαράκι, ένας ξένος, τους πλησίασε.

* Με λένε Διαφορετικό, τους λέει. Έχασα τη φαμίλια μου και δε ξέρω που να πάω. Μπορώ να μείνω μαζί σας;
* Όχι, δεν υπάρχει χώρος για σένα, του απαντά ξερά ο Φοβητσιάρης, ένα από τα μικρά ψαράκια.

Το Ουράνιο τόξο, το χρυσόψαρο, δε καταλαβαίνει γιατί δεν μπορεί ο Διαφορετικός να μείνει μαζί τους. Θα ήθελε να τον βοηθήσει μα δεν τολμά από φόβο μη χάσει τους νέους του φίλους. Έτσι λοιπόν η παρέα των μικρών ψαριών φεύγει, αφήνοντας τον μικρό άγνωστο μόνο και στεναχωρημένο στο μέσο του ωκεανού.

Το Ουράνιο Τόξο σκέπτεται συχνά τον Διαφορετικό. Θυμάται τότε που καιο ίδιος δεν είχε φίλους. Ήταν όμως το πιο όμορφο ψάρι του ωκεανού μ΄ όλα τα χρυσά του λέπια. Ήταν όμως και ο πιο μόνος γιατί δεν ήθελε να μοιραστεί τα χρυσά του λέπια.

* Το μικρό ψάρι, ο Διαφορετικός, θα πρέπει να είναι στεναχωρημένο τώρα.

Μια μέρα, ένας τρομερός καρχαρίας, μεγάλος και επικίνδυνος άρχισε να τους γυροφέρνει. Ξαφνικά τους επιτίθεται σαν αστραπή. Τρομαγμένα τα ψαράκια τρέχουν να κρυφτούν σε μια σπηλιά. Όλα, εκτός από τον Διαφορετικό που ήταν κάπου εκεί κοντά μόνος του.

Μικρές ομάδες

Μοιραστείτε τα συναισθήματα, τις σκέψεις που σας ήρθαν μέσα από αυτή την ατέλειωτη ιστορία. Συνεχίστε την ιστορία με το μικρό ψαράκι που βρίσκεται σε κίνδυνο.